Primarul municipiului Cluj-Napoca, Emil Boc, a subliniat că este esențial ca orașul să devină un centru al Inteligenței Artificiale (AI), cel puțin la nivel regional, pentru a menține un avantaj competitiv.
Deși mai nou poți să fii una cu natura pe strada Mihail Kogălniceanu, unde fiecare groapă și strop de noroi sunt o mărturie a stilului de guvernare superficial și una cu natura. În spatele acestui tablou fermecător de primăvară, șade însuși Baronul Osă de Cluj, cunoscut sub numele de Emil Boc.
Boc, vrea ca în orașul său de 5 stele să revoluționeze la nivel regional jocul, iar Cluj-Napoca să fie lider în securitatea cibernetică și pe Inteligența Artficială (AI), dar aici nici măcar nu poți să-ți cumpeni o apă sau un pachet de biscuiți, iar șobolanii și gunoaiele sunt la ordinea zilei.
Emil Boc a făcut această declarație în cadrul evenimentului Cluj Innovation Days, la care a fost prezent și comisarul european pentru Transporturi, Adina Vălean. Primarul a evidențiat necesitatea accelerării tranziției de la conceptul de "made in Cluj-Napoca" la "invented in Cluj-Napoca", scrie Cluj24.
"Cum putem face ca orașul nostru să nu își piardă avantajul competitiv?
Să accelerăm trecerea de la <<made in Cluj-Napoca>> la <<invented în Cluj-Napoca>>, să producem valoare adăugată la Cluj, care dă viitor orașului.
Să ne diversificăm domeniile de activitate, să ne concentrăm securitatea cibernetică și pe Inteligența Artficială (AI) și să dăm ora exactă, cel puțin la nivel regional, în acest domeniu, să creștem calitatea vieții.
Inteligența Artificială va fi, cum a spus Stephen Hawking, cea mai importantă revoluție din istoria omenirii, dar să nu fie ultima.
UE pune la dispoziția start-up-urilor supercomputere puternice, de mare viteză, pentru testarea soluțiilor inteligente", a declarat primarul Emil Boc, invitând IT-iștii clujeni să folosească această facilitate.